蘇文忠羅漢偈帖贊
作者：岳珂
朝代：宋

paragraphs: 佛法離住相，色相本非實。
云何阿羅漢，可以色相求。
居士宰官身，祇園夙親近。
會發宏願深，現此廣長舌。
于後像法世，讚歎說偈言。
筆力涵虛空，三昧出胸臆。
撞開癡愚網，透出大千界。
我昔睹殊勝，會聞諸佛說。
以音聲求我，不能見如來。
偈語復云何，能離音聲見。
今當解佛意，一切有爲法。
非偈亦非贊，應作如此觀。